Rákapcsolt a marketingre az Intel: állítólag a Core i3-9350K jobb, mint bármelyik Ryzen 5 CPU.

Az Intel régóta rossz helyzetben van a processzorok piacán, ugyanis nagyon elhúzódik a készlethiány. A cég ázsiai részlege nemrég marketinges oldalról próbált javítani a gyártó megítélésén.

Az Intel egy kínai prezentáció során azt állította, hogy a 6-magos Core i5-9600KF gyorsabb, mint a 8-magos Ryzen 7 3800X, illetve a 4-magos Core i3-9100F-et is összehasonlították a 6-magos 3500X chippel.

A legmeghökkentőbb állítás mégis az volt, hogy a Core i3-9350K gyorsabb az összes harmadik-generációs Ryzen 5 CPU-nál, attól függetlenül, hogy játékra, munkára vagy bármi egyébre használjuk. Mindez viszont a szakértők szerint pontatlan állítás, a Ryzen 5 3600 még a Core i7-8700K-t is maga alá gyűri. Az összehasonlításba azért ment bele az Intel, mert sok mainstream lapkája valóban jobb játékok alatt, mint a ryzenes alternatíva.

Az Intel egyre jobban gyengül a Ryzen CPU-k térhódításával, amit nem igazán segít, hogy 14 nm-es ragadt az Intel, és állandó készletproblémákkal is szenved.